**PROTIKORUPČNÁ DOLOŽKA**

1. Pri plnení tejto Zmluvy sa Predávajúci - Zhotoviteľ (ďalej len „Zmluvná strana“) zaväzuje striktne dodržiavať platné právne predpisy zakazujúce podplácanie verejných činiteľov a súkromných osôb, protiprávne ovplyvňovanie verejných činiteľov, pranie špinavých peňazí, a to najmä, ale nie výlučne pri obstarávaní podľa predpisov vzťahujúcich sa na verejné obstarávanie a týchto predpisov:
   1. zákon č. 300/2005 Z. z. Trestný zákon v platnom znení
   2. zákon č. 91/2016 Z. z. o trestnej zodpovednosti právnických osôb v platnom znení
   3. zákon Spojených štátov Amerických o zahraničných korupčných praktikách z r. 1977 (Foreign Corrupt Practices Act of the United States), ktorý sa vzťahuje aj na korupčné konanie v zahraničí – zverejnený na www.stvps.sk
   4. francúzsky protikorupčný zákon č. 2016-1691 („Sapin II law“) o transparentnosti , boji proti korupcii a modernizácii hospodárskeho života zverejnený vo francúzskom Úradnom vestníku dňa 10.12.2016.

2. Zmluvná strana sa zaväzuje zaviesť a vykonávať všetky nevyhnutné a vhodné postupy a opatrenia k zabráneniu korupcie.

1. Zmluvná strana vyhlasuje, že podľa jej vedomostí žiaden z jej zástupcov, riaditeľov, zamestnancov, alebo iných osôb konajúcich v mene Zmluvnej strany pri poskytovaní plnenia pre Stredoslovenskú vodárenskú prevádzkovú spoločnosť, a. s. (ďalej len „StVPS, a. s.“) alebo v mene StVPS, a. s. na základe tejto Zmluvy neponúka a nebude priamo alebo nepriamo ponúkať, dávať, poskytovať, vyžadovať ani prijímať peniaze alebo akékoľvek iné oceniteľné hodnoty, alebo poskytovať akékoľvek výhody alebo dary osobe, spoločnosti alebo podniku, štátnemu úradníkovi alebo zamestnancovi, politickej strane či hnutiu, kandidátovi na politickú nomináciu, osobe, ktorá pôsobí v zákonodarnom, správnom alebo súdnom orgáne akéhokoľvek druhu a akejkoľvek krajiny, v medzinárodnej verejnej organizácii za účelom ovplyvňovať takúto osobu v jej funkcii, s využitím odmeňovania, alebo navádzania k nekorektnému výkonu príslušnej funkcie alebo činnosti akoukoľvek osobou, za účelom získania alebo udržania podnikateľskej príležitosti pre StVPS, a. s, alebo získania výhody pri výkone podnikateľskej činnosti StVPS, a. s. .
2. Zmluvná strana sa zaväzuje okamžite oznámiť StVPS, a . s. akékoľvek porušenie akéhokoľvek ustanovenia tejto doložky.
3. Zmluvná strana sa zaväzuje po primeranú dobu, ktorou sa rozumie 5 rokov po ukončení tejto Zmluvy zachovať súvisiacu dokumentáciu v súlade s podmienkami tejto doložky.
4. Ak StVPS, a. s. upozorní Zmluvnú stranu, že má dôvodné podozrenie o porušení akéhokoľvek ustanovenia tejto doložky:
5. StVPS, a. s. je oprávnená pozastaviť plnenie z tejto Zmluvy aj bez predchádzajúceho upozornenia a po dobu, ktorú StVPS, a. s. vzhľadom na zistenie skutočností považuje za nevyhnutnú . Zmluvná strana berie na vedomie a súhlasí s tým, že po dobu zisťovania skutočností nedôjde k vzniku akýchkoľvek záväzkov a/alebo povinností StVPS, a. s. voči Zmluvnej strane plynúcich z takéhoto pozastavenia plnenia Zmluvy.
6. Zmluvná strana je povinná prijať všetky relevantné opatrenia, aby zabránila strate alebo zničeniu listinných dôkazov vzťahujúcich sa k príslušnému konaniu.
7. V prípade, ak Zmluvná strana poruší akúkoľvek povinnosť vyššie uvedenú v tejto doložke:
8. StVPS, a. s. je oprávnená aj bez predchádzajúceho upozornenia odstúpiť od Zmluvy s okamžitou platnosťou bez toho, aby Zmluvnej strane vznikol akýkoľvek nárok zo zodpovednosti za odstúpenie StVPS, a. s. od Zmluvy;
9. Zmluvná strana sa zaväzuje, že odškodní StVPS, a. s. v maximálne možnom rozsahu podľa platných právnych predpisov za akúkoľvek stratu, ujmu, poškodenie alebo náklady vzniknuté StVPS, a. s. alebo skupine Veolia v súvislosti s porušením tejto doložky.